JohanHeinsen/ENO huggingface dataset:
Viborger Samler, 1813-10-28
Monitøren af 7de Octbr. meddeler officielle Aktstykker, den østerrigske Krig vedkommende. A. No. 1 af disse er den Traktat, som sluttedes mellem Frankrig og Østerrig den 14de Marts 1812, hvis Jndhold forlængst har været bekjendtgjort. Ved samme var føiet II hemmelige Artikler, som indeholdt nærmere Bestemmelser ihenseende til en forestaaende Krig med Rusland, Polens muelige Gjenoprettelse, i hvilket Fald Østerrigsk Gallicien skulde ombyttes mod de Jllyriske Provindser, og Skadesholdelse for Østerrig, ifald Krigen faldt vel ud.
Viborger Samler, 1813-10-28
No. 2 er et Brev fra Fyrsten af Schwarzenberg til den Østerrigske Gesandt Grev Neippergi Stokholm, dateret samme Dag som Traktaten, hvori denne opfordres til at skaffe Sverrigs Medvirkning til en Diversion i det yderste Norden, ved Løfte om Finlands Gjenerholdelse. B. No. 1 er Udtog af en Depeche fra Grev Bubna hvori der udtrykkelig siges, at det Østerrigske Hjelpekorps staaer ganske under Keiserens Kommande, endskjøndt det dengang forlængst havde indladt sig i Underhandlinger, ja i Vaabenstilstand med Russerne. No. 2 Convention mellem Østerrig og Sachsen angaaende den sachsiske Armees Tilbagemarsch fra Hertugdommet Warschau gjennem Gallizien, Mühren og Bøhmen. C. Wiener Cabinettets Skridt indtil Feldttogets Aabning, med en Fransk Jndledning, hvori Øster, rigs tvetydige Opførsel og Yttringer belyses, dets bestandige Forsikringer i Paris, at Hjelpekorpset endnu var ganske til Keiserens Tjeneste, at Keiser Frantaldeles ikke agtede at vige af fra den engang sluttede Traktat, medens den Franske Gesandt i Wien fik ganske andre og undvigende Svar o. s. v. Af disse Aktstykker loves i det følgende 15, eller flere Nummere.
Viborger Samler, 1813-10-28
Udenlandske Tidender. (Af Statstid., fyenske og andre danske Aviser.)
Viborger Samler, 1813-10-28
Kjøbenhavn, den 22de October.
Viborger Samler, 1813-10-28
Declaration. Det Keiserl. Russiske Hofs Forbund med Sverrig blev oprettet i afvigte Aar paa en Tid, da Kongen ingenlunde kunde have Mistanke om, at den Danske Stats Sikkerhed var udsat for nogen Fare fra Ruslands Side, med hvilken Magt Hans Majestæt vedligeholdt samvittighedsfuld de venskabelige Forbindelser, som til begge Staters Bedste havde fundet Sted i saa lang en Række af Aar. Desuagtet maatte Kongen senere overbevise Sig om, at ved hiint Forbund havde Hans Keiserl. Majestæt forpligtet sig til ved sin Bistand at sætte Kongen af Sverrig i Besiddelse af Norge.
Viborger Samler, 1813-10-28
Foruden at det Russiske Hofs gientagne Erklæringer, at Kongen paa ingen Maade vilde kunne undgaae at bringe det Hans Majestæt affordrede Offer af hans Kongerige, overbeviste Hans Majestæt om den Fare, som det mellem Rusland og Sverrig indgaaede Forbund truede Staten med, havde de offentlige Forhandlinger i det Storbritanniske Parlement noksom lagt for Dagen, at Rusland endogsaa har formaaet den Engelske Regiering til at tiltræde den i Abo med Sverrig sluttede Tractat, hvori Norges Underkastelse under Sverrig er lagt til Grund. Da det Russiske Hof saaledes havde lagt for Dagen, at samme har antaget politiske Grundsætninger, der ikke allene ere stridende mod det nøie venskabelige Forbund, som det Russiske Riges Bestyrere i meere end eet Aarhundrede havde gjort sig til Regel at følge, men der endogsaa aabenbar sigte til at frarive Kongen. et Kongerige, saa blev der intet tilovers for Hs. Majestæt uden at sammenknytte nøiere den Forening: som Hs. Majestæt allerede i Aaret 1807 indgik med Hs. Majestæt den Franskes Keiser, som har garanteret Allerhøistsamme Sine Staters udeelte Besiddelse. Hans. Majestæt venter med ubegrændset Tillid, at ved Hans Keiser Majestæts Understøttelse og Hans Egne troe Undersaatters kraftige Bistand Hans Monarkies Sikkerhed fremdeles skal uforkrænket bestaae.
Viborger Samler, 1813-10-28
Keiseren af Rusland har allerede tilbagekaldet Sit Gesandtskab fra Hs. Majestæt Kongens Hof, og derved ladet erklære, at de diplomatiske Forhold mellem begge Stater fra hans Side ere ophævede. Kongen har svaret paa denne Erklæring ved at tilbagekalde Sit Gesandtskab fra Hoffet i St. Petersborg. Hs. Majestæt seer høist ugierne de Venskabsbaand, opløste, som til begge Staters giensidige Fordeel have bestaaet mellem Hs. Majestan. Forfædre og det Russiske Riges Monarker. Langt fra at have givet Anledning til at Allerhøistsammes Stater saaledes ere blevne forviklede i Krig med det Russiske Rige, har Kongen til alle Tider givet Prøver paa Sin Tilbøielighed til at virke til Ruslands Fordeel, selv ved Anvendelsen af Sine Staters Kræfter.
Viborger Samler, 1813-10-28
J Følge af den mellem Kongen og Hs. Majestæt de Franskes Keiser bestaaende Alliance, har et Hielpekorps af hans Tropper forenet sig med den Franske Armee, for at bidrage til at holde Hans Staters Fiender borte fra Holsteens Grændser. Kongen stoler med Tillid paa Sine Troppers Hengivenhed og paa den Kjækhed, hvormed de, ved Siden af Hans høie Allieredes, ville kjæmpe for Fædrenelandets Forsvar og Hans Staters Vedligeholdelse, da det ikke har lykkedes Hans faderlige Omsorg at vedligeholde Freden. Kjøbenhavn, den 22de October 1813.
Viborger Samler, 1813-10-28
Declaration. Kongen har stedse bestræbt Sig for at vedligeholde god Forstaaelse og venskabelige Forbindelser med Hs. Majestæt Kongen af Preusen. Hs. Majestæt havde derfor med Grund kunnet vente, fra denne Fyrstes Side ikkun at modtage Prøver paa er med Allerhøistsammes overeensstemmende Sindelag. Jkke desto mindre er Hs. M. bleven underrettet om, at Kongen af Preussen har tiltraadt Tractaten sluttet i Abo. og forsikret Sverig Erhvervelsen af Norge.
Viborger Samler, 1813-10-28
Da det Danske Monarkies Jnteresse er bleven fornærmet og opofret ved denne Handling, der sigter til at skade Kongens Staters Sikkerhed, saa har Hs. Majestæt fundet Sig bevæget til at ophæve de diplomatiske Forbindelser med den Preussiske Regiering. Denne har desuden givet Anledning dertil ved at lægge Hindringer iveien for den ved Hoffet i Berlin anerkiendte Kongl. Ministers Brevvexling. Jkke mindre uovereensstemmende med venskabeligt Forhold mellem begge Stater er den Erklæring, som den Preussiske Gesandt har afgivet, at der er bleven lagt Beslag, paa de Danske Skibe, som befinde sig i Preussiske Havne, fordi et preussisk Skib ved et armeret dansk Fartøi er bleven taget ud af en engelsk Convoi i Beltet. Det er ugjerne, at Hans Majestæt erkjender, at hans Staters Sikkerhed og den Beskyttelse han skylder sine Undersaatter, ei allene ikke tillade ham at vedligeholde de Forbindelser med den preussiske Regjering, som til gjensidig Fordeel for begge Staters, Undersaatter have fundet Sted, men endog sætter ham i den Nødvendighed at maatte erklære, at hans Stater ere i Krig med Kongen af Preussens Sta Hans Majestæt har ladet tilbagekalde sin Minister, fra Hoffet i Berlin, til hvilken allerede i August Maaned var af den preussiske Statskantsler erklæret, at han ikke længer var anerkjendt som Hs. Majestæts Gesandt. Kjøbenhavn, den 22de October 1813.
Viborger Samler, 1813-10-28
Capitainerne Schjørt og Kallesen have til Fladstrand indbragt i Fælledskab med Kaperfører, Cramer et svensk Skib, lastet med 358 Tdr. Tjære, 100 Tdr. Beeg, 80 til 100 Skpd. Jern, 241 Tylter 3 Tommers Planker, omtrent 7 Alen lange; Skibet har for hørt hjemme i Flensborg eller Apenrade og har intet Biilbrev. Det var under svensk Convoi og bestemt til Engelland efter den svenske Skippers og Folkenes Udsagn. Skibet er 400 Commercelæster stort.
Viborger Samler, 1813-10-28
J Khn. falbydes fineste Casse for 12 Rd. d. C.
Viborger Samler, 1813-10-28
lys klar Candis for 27 Rd., raffineret Puddersukker, for 16 Rd., tyk dansk Syrup for 6 Rd. 2 Mk., fineste Congothee for 48 Rd., fiin Raffinade 34 Rd., Risengryn 11 Rd., fiin Choccolade med Vanille 20 Rd. alt i d. C.
Viborger Samler, 1813-10-28
Under 10de D. er Major ved Husar=Reg. og Ridder af Dannebrog C. L. v. Spæth allern, bleven udnævnt til Dannebrogsmand. Samt under 11te D., Overqvarteermester ved Generalqvarteermesterstaben,
Viborger Samler, 1813-10-28
Major J. C. v. Bardensleth allern, udnævnt til Ridder af Dannebrogordenens 4de Classe.
Viborger Samler, 1813-10-28
Til Refsnæs Batterie er opbragt et fiendtlig Koffardiskib Under Nyeholms Forsvar, har en Kaper indbragt en fiendtlig Brig. Den 9de om Morgenen, Kl. 7 krydsede en fiendtlig Brig østlig for Havknuden. S. D. Morgenen K. 6 blev taget et Koffardiskib fra Fienden, som løb paa Grund ved Læsøe.
Viborger Samler, 1813-10-28
Mølleren P. Hansen, hvis Mølle nyeligen brændte og derved maatte friste den Ulykke at blive ved Luerne berøvet sin Kone og Datter, har af Aalborgs Handlende faaet en Understøttelse af 5500 Rdlr. d. C.
Viborger Samler, 1813-10-28
J øvrigt skal Tiden, naar Auctionen skal afholdes, nærmere af Vort Rentekammer blive bekjendtgjort. Hvorefter alle Vedkommende kunne vide sig at rette. (Auctionen over 6000 Tdr. Byg holdes i Rentekammeret d. 3die Novbr. og d 17de Novbr. over Rug og Havre.)
Viborger Samler, 1813-10-28
Copulerede i Viborg, d. 24 Octbr. Muurmester Johan Frederik Mathisen Kønigsberg, og Pigen Kirstine Christiansdatter Pichiør.
Viborger Samler, 1813-10-28
Bekjendtgjørelser. Natten imellem den 19de og 20de October sidst, behagede det den almægtige Gud ved en stille og rolig Død, efter 8te Dages Sygeleie af Nervefeber, at bortkalde til en bedre Verden, min høitelskede gode Kone Gjertrud Kirstine fød Kjerulff, i hendes Alders 34te Aar. J 15 1/2 Aar var Hun min hulde Ledsagerinde paa Livets Bane, hun var i den Tiid Moder til 5 Sønner, og 5 Dottre, hvoraf 4re Sønner og 4re Døttre endnu lever, og med mig begræder denne Ædles Tab. Vor Families og Venners Deeltagelse er jeg forvisset om. Nørhaaegaard, d. 21 Octbr. 1813. Nyeborg.
Viborger Samler, 1813-10-28
Da jeg i mange Aar har avlet betydelig meere af de fleste Slags Hauge Urtekrøe end jeg selv behøvede, og da de her paa Landet i forhen handlede med Haugefrøe, sidste Aar opgav denne Handel, til ikke liden Uleilighed for mange; Saa tilkiendegives Øens Beboere, at de til næste Foraar kan faae deres Urtefrøe hos mig for den billigste Priis mueligt. Jeg vil og giøre mig Fliid for at forskrive nogle Arter Træfrøe og Krap planter, ligesom jeg og kan overlade Humleplanter, samt endeel smaae Planter af Frugt og Vildetræer. De det vilde unde mig deres Handel, ønskede jeg gjerne behagentlig, inden Vinteren, ville lade mig vide, omtrent hvormeget af hvert Slags de forlanger til Foraaret. Sorgenfrie paa Morsøe, den 23 October 1813. Christian Staunstrup.
Viborger Samler, 1813-10-28
At Enken efter afdøde Hr. Anders Speitzer til Pugdahl, Madame Marie Kierstine Speitzer fødSnigstok heraf Byen, Dags Dato ifølge Amtsreselution af 30te f. M. er erklæret umyndig, og at Hr. Niels Severin Munck af Holstebroe er beskikket, til af interim at være hendes Værge, dette bekjendtgjøres herved til alle og enhvers Efterretning. Holstebroe, d. 19 Octbr. 1813. v. Jessen. Cancellieraad, Bye- og Herredsfoged.
Viborger Samler, 1813-10-28
Tiirsdagen d. 16de Novbr. færstr. bliver paa Undertegnedes Contoir i Holstebroe, holdt en Skiftesamling i Stervboet efter afgangne Degn, Jb Sørensen og Hustrue Anne Jensdatter fra Eising, og ville Arvingerne den Dag give Møde, for at bevise deres Arveret. Holstebroe, d. 22 Octbr. 1813. v. Jessen. Hos Christen Jepsen, i Nyekjøbing paa Morsøe, kan faaes gode salte Sild i Fjerdinger, og Ottinger til billigste Priis.
Viborger Samler, 1813-10-28
Subskription. paa et nyt Kobberstykke, hvormed Hr. Hof=Kobberstikker, Lahde har foreviget vor danske Krigshistorie 1807, og som forestiller hiint berømte Udfald mod de Engelske i Classens Have den 31 August - modtages her paa Adressekontoiret, hvor den udførlige Planer til nærmere Eftersyn.
Viborger Samler, 1813-10-28
Søndagen den 31te Octbr. spilles i Viborgs dramatiske Selskab. Indgangen aabnes Kl. 5.
Viborger Samler, 1813-10-28
J Torsdags Aftes den 21 Octbr. er tabt fra Christen Møllers og til min Dar et sølvbeslaget Meerskums Pibehoved med Rør, stærk tilragt, med en Sølvplade i Nakken, og en Solvkjæde fra Hovedet til Røret. Den retsindige Finder ville behage imod en god Douceur at levere den til Eieren Gustavns Jensen. Hattemager. Garvetiet der i Thisted med sit Jnventarium og Oplag af raae Materialier, agter Eierne igjen at stille til offentlig Auction, i Anlæggets Bygninger, Løverdagen d. 13de Novbr. førstk. om Formiddagen Kl. 11, og vi samme da, saafremt nogenlunde antageligt Bud skeer, absolut vorde bortsolgt efter de paa Auctionsstedet nærmere fremlæggende Conditioner. Thisted, d. 10 Octbr. 1813. M. Overgaard.
Viborger Samler, 1813-10-28
De Hr. Landmaal ere som have bestilt Jmpetialpapiir, behage nu at afhente samme hos Just.
Viborger Samler, 1813-11-01
No. 3.
Viborger Samler, 1813-11-01
(Af Alt. Merk. og Hamb. Corresp.)
Viborger Samler, 1813-11-01
Krigsefterretninger. Ratzeburg d. 23 Octbr.
Viborger Samler, 1813-11-01
Marskallen Prindsen af Emühl havde befalet Obersten for det 30te Regiment at gjøre en Rekognostering til Lüneburg. Batallionschef Hiis fik dette Ærende. Han brød op fra Winsen den 21de og kom for Lüneburg om Natten og overfaldt det fiendtlige Tropper. Han kom der Kl. 1 om Natten. Fjendens Forposter havde gjort Allarm og lukket Portene. Dog lykkedes det et Compagni, anført af Douan=Capitain Lavandere, at overfalde en Port Fjenden søgte at redde sig til alle Sider. Vi dræbte 15 Md., fangede 20 Md. hvoriblant 1 Preussisk Officeer og toge 30 Heste, Capitain d'Houdelot, hans Excellentses Adjutant, var med og Tropperne, især Capt. Lavandere, roses meget for deres Koldblodighed. 1 fransk Voltigeur, som blev overredet af en fiendtlig Rytter, som flygtede, brækkede Armen, dette er vort eneste Tab.
Viborger Samler, 1813-11-01
Wien den 7de Octbr. Da endeel af Jndbyggerne i Provindsen Servien, af Frygt for de fremtrængende Tyrker, flygte over til de østerrigske Stater paa denne Side af Donau, og nogle Tusende af disse Ulykkelige allerede der ere ankomne, saa har Generalkommanden befalet, at oprette af disse Serviske Flygtninge 2 Fri batallioner.
Viborger Samler, 1813-11-01
Man læser her følgende Brev fra Hs. M. Keiser, Alexander til General Moreaus Enkefrue: Madame! Da den grusomme Skjebne, som ramte General Morcau ved min Side, berøvede mig denne store Mands Kundskaber og Erfaring, nærede jeg dog det Haab, at det ved opmærksom Omhu var muligt, at bevare ham for sin Familie og mit Venskab. -Men Forsynet havde bestemt anderledes. Han døde, som han levede, med en stærk og standhaftig Siels fulde Kraft. Ved de største Lidelser i Verden er kun een Lindring tilbage, den at vide, at Andre deeltage i vor Smerte. Denne Medfølelse, Madame, vil De finde almindelig i Rusland, ifald De kan tage den Beslutning at vælge Deres Opholdstæd der; Jeg vil da opsøge ethvert Middel, til at forskjønne en Persons Levetid, hvis Trøster og Bistand jeg giør mig det til den helligste Pligt at være. Jeg beder Dem, Madame, altid at giøre Regning paa mig, og ikke fordølge mig nogen Leilighed, hvor jeg kan være Dem til Nytte, og skriv De mig altid umiddelbar til. Det Venskab jeg bar for deres Mand, rækker uden for Graven og, der er mig intet andet Middel tilovers ved hvilket jeg kan afbetale min Ejeld til ham, end at sørge for hans Families Vel. Modtag, Madamel ved denne sørgelige og ulykkelige Leilighed, Bevidnelsen af mit Venskab og Forsikringen om min hele Deeltagelse. Toplitz den 6te Septbr. 1818. Alexander.
Viborger Samler, 1813-11-01
Berlin d. 10de Octbr. Den 27de Septbr. som var Hs. M. Keiser Allexanders Fødselsfest, overbragte den engelske Gesandt Hs. M. i Hovedqvarteret Toplitz HosebaandsRidderordenen. Jmedens Ceremonien foretoges, stod Hs. K. H. Storfyrst Constantin ved Keiserens Side. Næste Dag gav Hs. M. et stor Diner fordet engelske Gesandtskab og bar den nye Orden og benaadede Hs. M. da Viscount Catchart med St. Andreas Ordenen og Sir Thomas Thyrnitt med St. Anneordenen og Hr. Towniend med en brillant Gulddaase med Hs. M. Navnetræk. Et Gesandtskab er afsendt til England med St. Anneordenens Jnsignier til Hs. K. H. Prindsregenten.
Viborger Samler, 1813-11-01
Den 10de Octbr. om Morgenen blev Hohen taine besat af 9000 Mk. fransk Kavaller; imellem det og Berendorf stode 15000 Md. Jnfanteri, Korpsets høire Fløi stod ved Lauen og ovenfor Sauseliz; venstre Fløi ved Gertrig. Delitz blev den 10de om Eftermiddagen besat af fransk Kavalleri. De kom ind af Dessauer Porten. Armeen rykker frem fra Wurzen til Eilenburg.
Viborger Samler, 1813-11-01
Paris d. 15 Octbr. Senatet har besluttet: 15 At der imellem Frankrig og Sverrig ikke maae sluttes Fred, førend Sverrig har frasagt sig Besiddelsen af Øen Guadeloupe. 25 Alle Franske paa Guadeloupe forbydes under Tabet af deres Ære, at aflægge Troskabs-Eed til Sverrig, eller modtage Embeder eller føre Vaaben, for det.
Viborger Samler, 1813-11-01
London d. 7 Octbr. I Dag er læst en høitidelig Sjelemesse i det katholske Kapel i Kingstreet for General Moreau. Kapellet var sort betrukket. Foruden endeel engelske og udenlandske Standspersoner var og Generalens 8 aarige Datter der tilstæde. Breve fra Berlin af 17 Septbr. sige, at Keiser Alexander har forsikret Frue Moreau en stor Pension.
Viborger Samler, 1813-11-01
Fra Spanien har man intet Nyt. Den franske Hær under General Suchet regnes med den tilkomne Forstærkning for 40,000 Md.
Viborger Samler, 1813-11-01
Orlogskibet Rojal Oak, ført af ContreadmiralBeauclerck er kommet tilbage efterat have i 3 Maaneder forgiæves søgte efter den amerikanske Commodore Rodgers.
Viborger Samler, 1813-11-01
Den franske Grenadeerkapitain Loysel som med egen Livsfare reddede i Beleiringen for St. Sebastian 2 engelske Officerers Liv, er, da han fangen kom til England, sat strax i Frihed og givet Pas til at reise til Frankrig.
Viborger Samler, 1813-11-01
Lord Bentinck skal have forladt Armeen i Spanien og er reist til Sicilien, hvor Urolighederne kræve hans Nærværelse. Lord Clinton kommanderer i hans Sted.
Viborger Samler, 1813-11-01
Altona d. 26 Octbr. Efterat 6 franske Poster vare udeblevne, have vi nu faaet de franske Aviser fra 10de og til 17de Octbr.;de indeholde ikke nogen Beretning fra Armeen, eller nogen Nyhed af Vigtighed.
Viborger Samler, 1813-11-01
Blandede Efterretninger.
Viborger Samler, 1813-11-01
(Af Alt. Merk. og Hamb. Corresp.) Til Livorno er kommet et Skib fra Maltha, som gik derfra d. 13de Septbr. og bringer den Tidende, at man siden den 8de Septbr. ikke havde fornummet noget til Pesten i Staden. Af 24 Landsbyer hvor den havde raset, vare da kun 3 endnu deraf angrebne.
Viborger Samler, 1813-11-01
Keiseren af Østerrig residderer bestandig i Toplitz, hvor de Allieredes Hovedqvarteer og er.
Viborger Samler, 1813-11-01
Den Skade Orkanen har gjort i Juli paa ØenBermuda i Havnen St. Georg regnes til 200,000 Pd. St. Den rasede og paa Kingston paa Jamaika og ledsagedes med Jordskjælv.
Viborger Samler, 1813-11-01
Jordskjælvet i Jtalien d. 21 Septbr. gjorde meest Skade i Faenza, der faldt over 6000 Skorstene og alle Husene som ikke faldt, toge megen Skade.
Viborger Samler, 1813-11-01
Coursni Hamborg d. 19de og 22de October for 100 Rd. 5500 Rd. D. C. k. S.
Viborger Samler, 1813-11-01
Udenlandske Tidender. (Af Statstid., fyenske og andre danske Aviser.) Copie af den mellem Frankrig og Danmark den 10de Juli 1813 i Kjøbenhavn undertegnede Tractat.
Viborger Samler, 1813-11-01
Hs. Majestæt de Franskes Keiser, Konge til Jtalien, &c. &c. &c. og Hs. Majestæt Kongen til Danmark og Norge, &c. besielede af det Ønske fastere at knytte det Venskabsbaand, som lykkeligviis finder Sted mellem dem, og findende det nødvendigt, at komme overeens om hvad den fælleds Sags Jnteresse under nærværende Omstændigheder udkræver, have udnævnt til deres Befuldmægtigede, nemlig: Hs. Majestæt de Franskes Keiser, &c. &c.: Hr. Baron Alquier, hans overordentlige Gesandt og befuldmægtigede Minister ved Hoffet i Kjøbenhavn; Og Hs. Majestæt Kongen til Danmark og Norge, &c. a.: Hr. Niels Rosenkranz, hans Geheimestatsminister og Chef for det udenlandske Departement; Hvilke, efter at have meddeelt hinanden deres respective Fuldmagter, ere komne overeens om følgende Artikler: Art. 1. Begge de høie contraherende Parter garantere hinanden giensidig Jntegriteten saavel af deres europæiske Besiddelser som af deres Colonier. 2. Da Rusland, efter Overeenskomst med Engelland, har forbundet sig til at understøtte Sverrigs fiendtlige Hensigter mod Norge; da Preussen, paa sin Side ogsaa har indgaaet disse Forpligtelser, som, ifølge deres Natur, sætte Sverrig, Rusland og Preussen i Fjendtlighedstilstand mod Danmark; Og da Sverrig har fattet slige fiendtlige Planer imod en med Frankrig allieret Magt, uagtet det kjendte den den 31te Octbr. 1807 i Tractaten til Fontainebleau stipulerede Garantie af de danske Stater; men endmere, efter Overeenskomst med Engelland, Rusland og Preussen, har forbundet sig til at tvinge Danmark at forene sin Magt med Frankrigs Fienders, for at erobre en Skadesholdelse for Norge paa det franske Riges Territorium; Saa ville begge de høie contraherende Parter erklære Krig, nemlig: Frankrig imod Sverrig; og Danmark imod Rusland og Sverrig og Preussen.
Viborger Samler, 1813-11-01
Krigserklæringerne skulle skee fra begge Parterne inden fire og tyve Timer efter at Opsigelsen af den for nærværende Tid mellem Frankrig og Rusland og deres respective Allerede stedfindende Vaabenstilstand vorder bekiendtgjort. 3. Begge de høie contraherende Parter forbinde sig til saameget som muelig at staae hinanden giensidig bi, forat forsvare den fælles Sag. 4 De forpligte sig ligeledes til, ikke, uden giensidig Samtykke, at underhandle om Fred med deres fælleds Fiender. 5. De tidligere mellem begge Magter bestaaende, Tractater vedblive, og stadfæstes i alle de Punkter, som ikke ere forandrede ved nærværende Tractat. 6. Nærværende Tractat skal ratificeres, og Ratificationerne udvexles i Dresden inden femten Dage, eller, om mueligt, endnu snarere
Viborger Samler, 1813-11-01
Kjøbenhavns Børs-Efterretninger fra den 19de Octbr. - Varehandelen gaaer op og ned. Hvad man en Dag kjøber, er den anden Dag formeget og den næste igjen godt Kjøb. Specierne gjaldt kort siden 80. I Gaar vare de dalede til 45. J Dag betaltes de igjen med 54 a 55 Rd. Stykket. Priserne paa Dagsauctionen vare: Kaffe 13 Mk. 1 s.; gule Havannah=Sukkere 13 Mk. 11 s. a 13 Mk. 12 1/2 s.; hvide dito 14 Mk. 4 s. a 15 Mk. 3 s. Pundet; Haysan= og Kongothee 7 Rbd. a 7 Rbd. 3 Mk. Pundet. Geor gia=Bomuld 11 Mk. 7 s. a 1 Mk. 11 s. Blaat Vadmel 13 Mk. Alen; ufarvet Vadmel 7 Mk. 8 s. Alen; bleget Hørlærred 9 Mk. Alen, o. s. v.
Viborger Samler, 1813-11-01
Til Kjøbenhavn ankom i de senere Dage en stor Deel Skibe fra Provindserne med Fødevarer. J Havnen solgtes Smør for 300 Rd. Fjerdingen og Oste for 24 Rd. Lispundet.
Viborger Samler, 1813-11-01
En af vore Kapere er i forrige Uges stormfulde Nætter, forliist ved Præstøe. - Man vil allerede vide 22 Skibe som ere forulykkede her i Farvandene, i denne Storm. Endnu vil nok mere Ulykke spørges heraf. Hr. Pastor H. P. Tiellesen og Student Joh. Kabell have offentlig ydet den kjække Kaperfører Christian Brorson Bruun og Mandskab deres varmeste Tak, fordi de med egen Livsfare reddede dem fra at blive et Rov for Bølgerne, da de ved Overfarten til Kallundborg Natten mellem den 6te og 7de October vare ved Skibsfolkenes Uforsigtighed stødte paa det farlige Hatter Rev, og siden satte dem ligesaa godvilligen over til Kallundborg, uden at ville modtage deres Erkjendtlighed derfor, ja neppe engang tillade dem at takke.
Viborger Samler, 1813-11-01
J Løverdags vare Specierne paa Kjøbenhavns Børs, som først i Ugen stode i 50 Rd., igjen i 60.
Viborger Samler, 1813-11-01
Helsingøer den 22 Octbr. Den 17de hidkom en Deel svenske Fanger fra Ringsted, som alle, 82 i Tallet, bleve den 19de overførte paa 14 Baade til Sverrig. De fleste rosede den gode Medfart de hade nydt her.
Viborger Samler, 1813-11-01
Helsingøer d. 20 Octbr. En svensk Parlementair, som medbragte en amerikansk Coureer, kommende fra Petersborg og bestemt til Kbhvn, ankom hertil igaar.
Viborger Samler, 1813-11-01
Batteriet Trekroner d. 22 Octbr. Jgaar kom et svensk Linieskib nord fra, og ankrede ved det som ligger ved Malmøe. Efter en hertil indkommen dansk Sømands Beretning ligge ved Vingøesand4 engelske Linieskibe og 4 Kutterbrigger, ved Kullen, et engelsk Linieskib og en Kutterbrig.